Цветан Ангелов
Изпроводяк

chitanka.info

— Разлей вода, не се бави —

едната баба промълви, —

та „по вода“

и без мъчение

от днес нататък да върви

на внука

страшното учение!

Ала чешмите бяха спрели.

Ах, гледай ти каква беда!

И двете баби престарели

напразно търсиха вода.

И ето,

не по обичая,

разляха пред момчето…

чая.

А внукът ревна,

Вежди сви.

„По чай“

дали ще му върви?

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.